《荆门野望》
明代·钱希言

滔滔江汉引微茫，川路西来蜀道长。
象齿旧通周贡赋，蚕丛新叛汉衣裳。
雨消青草湖头瘴，叶落黄陵庙里霜。
十二碧峰看不见，空令神女怨高唐。

作者简介：苏州府常熟人，字简栖。少遇家难，避居苏州。博览好学，刻意为声诗，颇有声誉。但恃才负气，稍不如意，即矢口漫骂，人皆苦之。后以穷死。有《辽志》，皆佚。